Bojxona bojlari va soliqlarni toʻlashdan shartli ozod qilish tatbiq etiladigan vaqtincha olib kiriladigan tovarlar roʻyxatini, ozod qilish shartlarini, shuningdek, imtiyozlarning amal qilish muddatlarini tasdiqlash toʻgʻrisida
(resolution, 2026-02-08)

Oʻzbekiston Respublikasi Bojxona kodeksining 65-moddasiga muvofiq, Vazirlar Mahkamasi qaror qiladi: 1. Bojxona bojlari va soliqlarni toʻlashdan shartli ozod qilish tadbiq etiladigan vaqtincha olib kiriladigan tovarlar roʻyxati, ozod qilish shartlari, shuningdek, imtiyozlarning amal qilish muddatlari ilovaga muvofiq tasdiqlansin. 2. Vazirliklar va idoralar bir oy ichida oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 3. Ushbu qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Oʻzbekiston Respublikasi Bojxona kodeksining 65-moddasiga muvofiq vaqtincha olib kirishda bojxona bojlari va soliqlardan shartli ravishda ozod qilish tartibi: a) Oʻzbekiston Respublikasi hududidagi xorijiy davlatlarning diplomatik vakolatxonalari, konsullik muassasalari va ularga tenglashtirilgan vakolatxonalarning normal faoliyatini taʼminlash uchun zarur boʻlgan, shuningdek, Oʻzbekiston Respublikasi hududida doimiy yashash joyiga ega boʻlmagan ushbu vakolatxonalarning diplomatik agentlari, maʼmuriy-texnik xodimlari va ularning oila aʼzolari tomonidan shaxsiy ehtiyojlar uchun olib kiriladigan tovarlar; Avtotransport vositalarining vaqtincha olib kirilishiga ruxsat etiladi: ushbu bandning birinchi xatboshida koʻrsatilgan vakolatxonalar uchun — har bir xodim uchun 1 (bir) dona transport vositasi; ushbu kichik bandning birinchi xatboshida koʻrsatilgan jismoniy shaxslar tomonidan shaxsiy foydalanish uchun – vakolatxonaning bir xodimi va uning voyaga yetgan oila aʼzosiga 1 ta (bitta) avtotransport vositasi, biroq bir oilaga 2 tadan (ikkitadan) koʻp boʻlmagan avtotransport vositasi. Oʻzbekiston Respublikasi va boshqa davlatlar oʻrtasida erishilgan kelishuvlar asosida, shuningdek, paritet shartlarida yoki gumanitar va texnik koʻmak loyihalarini amalga oshirish uchun vaqtincha olib kiriladigan avtotransport vositalarining soniga qoʻyilgan cheklovlar oʻzgartirilishi mumkin. Ushbu cheklovlarni oʻzgartirish boʻyicha qaror akkreditatsiya organining birinchi rahbari tomonidan qabul qilinadi va keyinchalik bu haqda Oʻzbekiston Respublikasi Vazirlar Mahkamasiga maʼlumot beriladi. b) Xorijiy davlatlar ommaviy axborot vositalarining korrespondentlik markazlari va akkreditatsiyadan oʻtgan korrespondentlari tomonidan shaxsiy ehtiyojlar uchun olib kiriladigan avtotransport vositalari. Har bir akkreditatsiyadan oʻtgan korrespondentlar va xorijiy davlatlar ommaviy axborot vositalari korrespondentlik markazlari xodimlari uchun 1 (bir) dona avtotransport vositasini vaqtincha olib kirishga ruxsat etiladi; v) Oʻzbekiston Respublikasi qonunchiligida vaqtinchalik olib kirish bojxona rejimi ostiga joylashtirishda bojxona bojlari va soliqlaridan ozod qilish toʻgʻridan-toʻgʻri nazarda tutilgan tovarlar; g) Koʻrgazma, yarmarka, xalqaro uchrashuvlar va shunga oʻxshash boshqa tadbirlarda namoyish etish uchun moʻljallangan tovarlar (olib kirilgan tovarlarni sotish maqsadida ishlab chiqarish yoki boshqa tijoriy faoliyat amalga oshiriluvchi joyda oʻtkaziladigan koʻrgazmalar bundan mustasno) shuningdek, ushbu tadbirlarda foydalanish uchun moʻljallangan yordamchi uskunalar va materiallar; d) faqat shu turdagi tovarlarga buyurtmalar olish maqsadlari uchun moʻljallangan va raqamli, harfli va boshqa markirovkalar, yirtish, teshish yoki boshqacha usullar bilan shikast yetkashish orqali boshqa maqsadlarda foydalanish uchun yaroqsizligi taʼminlangan, tovar naʼmunalarining soni har bir tur, marka, model, artikul, fason, boʻyoq va boshqalar boʻyicha ikki nusxadan oshmaydigan tovar namunalari; e) xorijiy shaxslar tomonidan olib kiriladigan reklama materiallari (kataloglar, preyskurantlar va tijorat prospektlari, modellar, plakatlar, planshetlar, broshyuralar) — agar har bir qabul qiluvchi uchun ushbu materiallar koʻpi bilan ikki nusxada yoxud ularning umumiy ogʻirligi brutto boʻyicha 50 kilogrammdan oshmagan holda olib kirilganda; j) reklama filmlari, shuningdek, tovarlarning xususiyatlarini yoki nimaga moʻljallanganligini ochib beruvchi axborotning reklama kompyuter tashuvchi vositalari, agar bu filmlar va axborot tashuvchilar chet ellik shaxsning mulkida qolsa, chet ellik shaxs taklif etayotgan chet el tovarlariga taalluqli boʻlsa, faqat tovarlarni sotib olishi mumkin boʻlganlarga koʻrsatish uchun moʻljallangan boʻlsa, bir nusxada va ulardan foydalanish daromad olishni koʻzlanmagan hola olib kirilsa; z) sinovlar, tekshiruvlar, eksperimentlar oʻtkazish hamda xossalari va xususiyatlarini namoyish etish uchun moʻljallangan tovarlar — ulardan foydalanish daromad olish maqsadini koʻzlanmagan hollarda; i) kasbiy foydalanish uchun moʻljallangan uskunalar (sanoat ishlab chiqarishda, tovarlarni qadoqlashda yoki tabiat resurslarini ekspluatatsiyasi uchun, yer ishlarini bajarish, binolarni, qurilishlarni, inshootlarni qurish va taʼmirlash yoki shu kabi boshqa ishlarni amalga oshirishda foydalaniladigan uskunalar bundan mustasno) va asboblar (shu jumladan yordamchi apparatlar va taalluqli buyumlar) — agarda vaqtincha olib kiriladigan kasbiy foydalanish uchun moʻljallangan uskunalar va asboblar xorijiy shaxsning mulkida qolsa, xorijiy shaxs tomonidan olib kirilsa hamda Oʻzbekiston hududida belgilangan muayyan ishlarni bajarish uchun zarur boʻlsa; y) ishlab chiqarish kooperatsiyasi doirasida olib kiriladigan chizmalar, rejalar, modellar, shtamplar, matritsalar, klishelar, bosma shakllar va shunga oʻxshash predmetlar, nazorat-oʻlchov priborlari va asboblar — agar koʻrsatilgan tovarlar asosan eksportga moʻljallangan tovarlarni ishlab chiqarish maqsadida foydalanilsa, xorijiy shaxsning mulki boʻlib qolsa, lekin Oʻzbekiston Respublikasining yuridik yoki jismoniy shaxsi foydalanishi uchun moʻljallangan boʻlsa. k) ilmiy tadqiqot, taʼlim, madaniyat va kinomatografiya sohalarida foydalanish uchun moʻljallangan uskunalar (shu jumladan qayta taʼmirlangan) va materiallar, vaqtincha olib kirilgan uskunalar va materiallarni, unga aloqador buyumlarni taʼmirlash uchun ehtiyot qismlar, shuningdek, ushbu uskuna va materiallarni sozlash, nazorat qilish va taʼmirlash uchun zarur boʻlgan asboblar — agarda vaqtincha olib kirilgan uskunalar, materiallar, ehtiyot qisimlar, aloqador buyumlar va asboblar xorijiy shaxs mulkida qolsa va ularning ishlatilishi tijorat maqsadlarida boʻlmasa; l) teatr (sirk, kino) kostumlari, sahna uskunalari, partitura, musiqa asboblari va boshqa teatr (sirk) rekvizitlari. Ushbu rekvizitlar kinosuratga olish, spektakllar, namoyishlar va shunga oʻxshash tadbirlarni oʻtkazish uchun vaqtincha olib kirilishi mumkin. Ular madaniyat muassasalari va kinomatografiya tashkilotlariga vaqtincha tekin foydalanish uchun berilishi kerak; m) kino va video mahsulotlar (kino va video filmlar, slaydlar, fotosuratlar, plakatlar, montaj va dialog varaqalari hamda boshqa tasvir yozilgan axborot tashuvchilar). Agar ushbu mahsulotlar foto va kino tanlovlarida, kinofestivallarda, kinohaftalarda va boshqa shunga oʻxshash tadbirlarda namoyish qilish uchun moʻljallangan boʻlsa, vaqtincha olib kirishga ruxsat beriladi. Ushbu mahsulotlar tijorat maqsadida foydalanilmasligi kerak; n) sport musobaqalari, koʻrgazmali sport tadbirlari yoki mashgʻulotlar uchun moʻljallangan tovarlar. Ushbu tovarlar xorijiy shaxs mulkida qolishi va faqat belgilangan sport tadbirlari uchun zarur boʻlgan miqdorda olib kirilishi kerak; o) kurort va turizm sohasiga oid tanishtiruv materiallari, ushbu materiallar xorijiy shaxs mulkida qolishi va faqat maqsadiga mos miqdorda vaqtincha olib kirilishi mumkin. p) madaniy boyliklar (sanʼat asarlari, kolleksiyalash va antikvariat buyumlari boʻlgan tovarlar, shuningdek olib chiqilishi va olib kirilishi Oʻzbekiston Respublikasi qonun hujjatlari bilan tartibga solinadigan boshqa tovarlar) — agar bunday tovarlar chet ellik shaxsning mulkida qolsa vaqtincha olib kirishga ruxsat beriladi; r) kitoblar, davriy nashrlar, ilmiy va madaniy nashrlar hamda hujjatlar, bunga bosma nashrlar bilan bir qatorda boshqa usulda koʻpaytirilgan ilmiy va taʼlim materiallari ham kiradi. Agar ushbu tovarlar xorijiy shaxs mulkida qolsa, vaqtincha olib kirishga ruxsat beriladi. s) Oʻzbekiston Respublikasi Favqulodda vaziyatlar vazirligining va (yoki) oʻq-dorilar va atom energetikasini ishlab chiqish, ishlab chiqarish va utilizatsiya qilish sohasida davlat siyosatini amalga oshiruvchi, atom energiyasidan foydalanish sohasida davlat boshqaruvini amalga oshiruvchi boshqa vakolatli organning asoslantirilgan taqdimnomalariga koʻra, shuningdek Oʻzbekiston Respublikasi qonunlarida, Oʻzbekiston Respublikasi Prezidentining hujjatlarida va Oʻzbekiston Respublikasi Vazirlar Mahkamasining qarorlarida belgilangan hollarda, boshqa ijro etuvchi hokimiyat organlarining ushbu sohadagi faoliyatini muvofiqlashtirgan holda, — agar vaqtincha olib kirilgan tovarlar va transport vositalari chet ellik shaxsning mulkida qolsa, Oʻzbekiston Respublikasi Favqulodda vaziyatlar vazirligining va (yoki) atom energetikasi sohasida davlat siyosatini amalga oshiruvchi, atom energiyasidan foydalanish sohasida davlat boshqaruvini amalga oshiruvchi boshqa vakolatli organning asoslantirilgan taqdimnomalariga koʻra, chet ellik shaxs tomonidan olib kiriladigan, tabiiy va texnogen xususiyatli favqulodda vaziyatlarning oldini olish va oqibatlarini tugatish uchun moʻljallangan, davlat organlari va davlat muassasalariga vaqtincha foydalanishga bepul beriladigan tovarlar, shu jumladan transport vositalari, agar vaqtincha olib kirilgan tovarlar va transport vositalari chet ellik shaxsning mulki boʻlib qolsa, quyidagilarni oʻz ichiga oladi: transport vositalari bilan birga olib kiriladigan, ishlab chiqaruvchi tomonidan koʻzda tutilgan konstruktiv idishlardagi yonilgʻi-moylash materiallari, suv, boshqa suyuqliklar, ehtiyot qismlar, mazkur transport vositalarining oddiy jihozlari va uskunalari, shu jumladan yuklarni yuklash, tushirish, qayta ishlash va himoya qilish uchun maxsus jihozlar, konteynerlar va boshqa transport uskunalari, agar bunday transport vositalari xorijiy davlat hududida roʻyxatdan oʻtkazilgan boʻlsa va chet el shaxsi tomonidan olib kirilsa; tovarlarni tashish, yer qazish ishlari, binolar, imoratlar va inshootlarni qurish, taʼmirlash va ulardan foydalanish hamda boshqa shunga oʻxshash ishlarni bajarish uchun moʻljallangan uskunalar va asboblar, shu jumladan yordamchi qurilmalar, agregatlar, ehtiyot qismlar va jihozlar ham vaqtincha olib kirilishi mumkin; t) Qutqaruv, davolash va boshqa tibbiyot muassasalariga vaqtincha tekin foydalanish uchun beriladigan qutqaruv, tibbiy va laboratoriya uskunalari, agar ushbu uskunalar gumanitar, qutqaruv, diagnostika yoki davolash maqsadlarida foydalanish uchun moʻljallangan boʻlsa va xorijiy shaxs mulkida qolsa, vaqtincha olib kirishga ruxsat beriladi. Ushbu uskunalarning olib kirilishi Oʻzbekiston Respublikasi Vazirlar Mahkamasi qaroriga asosan amalga oshiriladi; u) Xorijiy fuqaro aviatsiyasi ekipaj aʼzolarining ijtimoiy-maishiy ehtiyojlarini taʼminlash uchun moʻljallangan tovarlar, ushbu tovarlar xorijiy shaxs mulkida qolishi va faqat madaniyat, taʼlim, dam olish, diniy yoki sport ehtiyojlari uchun foydalanilishi kerak. Tijorat maqsadida foydalanish taqiqlanadi; f) Kasbiy foydalanish uchun moʻljallangan kinomatografiya, matbuot, radio va televideniye uskunalari, ushbu uskunalar xorijiy shaxs mulkida qolishi, uning oʻzi tomonidan olib kirilishi, Oʻzbekiston hududida aniq belgilangan ishlarni bajarish uchun zarur boʻlishi kerak; x) Xorijiy shaxs mulkida qoladigan hayvonlar quyidagi maqsadlar uchun vaqtincha olib kirilishi mumkin: oziqlantirish, oʻrgatish, tayyorlash, koʻpaytirish va veterinariya muolajalari, sinovlar, turistik tadbirlar, gumanitar va qutqaruv operatsiyalari, maxsus vazifalar (masalan, militsiya otlari va xizmat itlari, qidiruv itlari, koʻzi ojizlarga yordam beruvchi itlar), koʻrgazmalar, tanlovlar, musobaqalar, namoyishlar, spektakllar, shoular va boshqa shunga oʻxshash tadbirlar, agar ulardan daromad olish koʻzda tutilmagan boʻlsa, tibbiy maqsadlar uchun, chegara hududlarida foydalanish uchun ishchi hayvonlari bilan birga olib kiriladigan maxsus jihozlar. s) Texnika va texnologik uskunalar, agar ushbu texnika va uskunalar xalqaro moliyaviy institutlar va xorijiy hukumat moliyaviy tashkilotlari ishtirokidagi loyihalarni amalga oshirish uchun moʻljallangan boʻlsa, vakolatli ijrochi agentlik yoki organ taqdimnomasi asosida vaqtincha olib kirishga ruxsat beriladi. Agar ushbu texnika va uskunalar belgilangan loyiha doirasidan tashqari foydalanilsa, ularga belgilangan tartibda bojxona toʻlovlari qoʻllaniladi. sh) Oʻzbekiston Respublikasida ishlab chiqarilmaydigan, ijara (lizing) shartnomalari doirasida olib kelinadigan havo kemalari, maxsus texnika, texnologik asbob-uskunalar va jihozlar, aviadvigatellar va ularning qismlari, fuqaro aviatsiyasida foydalanish uchun yordamchi asboblar va jihozlar. Maxsus texnika va texnologik asbob-uskunalardan koʻrsatib oʻtilgan loyihalarni amalga oshirish doirasidan tashqarida foydalanish hollari aniqlangan taqdirda, bojxona toʻlovlari belgilangan tartibda undiriladi. 2. Tovarlar va transport vositalarini vaqtinchalik olib kirishda bojxona bojlari va soliqlarini toʻlashdan ozod qilish quyidagi muddatlarga beriladi: Roʻyxat 1-bandining “a” va “b” kichik bandlarida koʻrsatilgan tovarlar va transport vositalari uchun — ushbu kichik bandlarda koʻrsatilgan shaxslarning akkreditatsiya muddatiga; Roʻyxat 1-bandining “v” kichik bandida koʻrsatilgan tovarlar uchun — Oʻzbekiston Respublikasi qonunchiligida bojxona bojlari va soliqlarini toʻlashdan ozod qilish uchun nazarda tutilgan muddatga; Roʻyxat 1-bandining “g” — “x” kichik bandlarida koʻrsatilgan tovarlar uchun — bir yilgacha muddatga; Roʻyxat 1-bandining “s” kichik bandida koʻrsatilgan tovarlar uchun — xalqaro moliya institutlari va xorijiy hukumat moliya tashkilotlari ishtirokidagi loyihalarni amalga oshirish muddatiga; Roʻyxat 1-bandining “sh” kichik bandida koʻrsatilgan tovarlar uchun — ijara (lizing) shartnomasining amal qilish muddatiga. Ushbu bandning birinchi qismida koʻrsatilgan muddatlar tugagandan soʻng, koʻrsatilgan tovarlar va transport vositalariga vaqtinchalik olib kirishning keyingi muddati uchun davriy bojxona toʻlovlari qoʻllaniladi. 3. Chet ellik jismoniy shaxs tomonidan notijorat maqsadlarda olib kirilayotgan transport vositasi bir kalendar yil mobaynida toʻqson kalendar kungacha boʻlgan muddatga vaqtincha olib kirilgan taqdirda, bojxona bojlari va soliqlar toʻlashdan shartli ozod etiladi. Transport vositasining qaytarib olib chiqilishini nazorat qilish maqsadida ushbu transport vositasining haydovchisi tomonidan taqdim etilgan haydovchining shaxsini tasdiqlovchi hujjat va transport vositasining texnik pasporti asosida kirish bojxona posti tomonidan transport vositasini qaytarib olib chiqish toʻgʻrisidagi majburiyat rasmiylashtiriladi, uning tartibi Oʻzbekiston Respublikasi Iqtisodiyot va Moliya vazirligi huzuridagi bojxona qoʻmitasi tomonidan belgilanadi.